Gregg Leonard Semenza
Gregg Leonard Semenza (* 1. Juli 1956 in Flushing, Queens, New York City) is en US-amerikaansch Pädiater un Perfesser an de Johns Hopkins University in Baltimore, Maryland. Hüm wurr 2019 de Nobelpries för Physiologie oder Medizin tospraaken.

Leven un Wark
Semenza kreeg 1978 en Bachelor an de Harvard University in Cambridge, Massachusetts, un 1982 en M.D. un 1984 en Ph.D. an de University of Pennsylvania in Philadelphia, Pennsylvania. As Assistenzarzt hett he an dat Duke University Medical Center in Durham, North Carolina arbeit. As Postdoktorand hett he in de Humangenetik vun de Johns Hopkins University in Baltimore, Maryland arbeit. Siet 1990 hörrt he to den dortigen Lehrkörper uni s dor Perfesser.

Semenza kunn wiesen, dat sück Zellen mithülp vun den Hypoxie-induzeerten Faktor (HIF) an wesselnd Qualitäten vun de Suerstoffversörgen anpassen können. HIF-1 reguleert de Transkriptschoon vun Genen, de an de Glykolyse, an de Produktschoon vun root Blootkörperchen un an de Angiogenese bedeeligt sünd. Sien Arbeiten weern goot för tallriek Forschungsrebeeden, dorünner de Gefäßbiologie, de Erforschung vun de metabolische Selbstregulatischon un de Krebsforschung.

Semenza hett en h-Index vun 171 (Stand Oktober 2019).

Utteknungen (Utwahl) 
 2000 E. Mead Johnson Award der Society for Pediatric Research
 2008 Liddmaatschap in de National Academy of Sciences
 2010 Canada Gairdner International Award
 2012 Stanley J. Korsmeyer Award
 2016 Albert Lasker Award for Basic Medical Research
2018 Massry-Pries
2019 Nobelpries för Physiologie oder Medizin för dat Opdecken vun molekularer Mechanismen vun de Suerstoffupnahm vun Zellen, tosommen mit William George Kaelin un Peter John Ratcliffe

Weblinks 
 Gregg Semenza, M.D., Ph.D. bei der Johns Hopkins University (hopkinsmedicine.org); afropen an’n 5. Februar 2016
 Farooq Ahmed: Profile of Gregg L. Semenza. PNAS August 17, 2010 vol. 107 no. 33 14521-14523 doi:10.1073/pnas.1009481107

Enkeld Nahwiesen 

Mann
Börger von de USA
Boren 1956
Nobelpriesdräger (Medizin)